Public procurement notice: Prior Information Notice Without Call For Competition
Published: 2020-10-21
Buyer: HAUS kehittämiskeskus Oy
Country: FI
Contract type: Services
CPV classification: 48510000 | 72000000

Technical requirements: Υπηρεσίες τεχνολογίας των πληροφοριών: παροχή συμβουλών, ανάπτυξη λογισμικού, Διαδίκτυο και υποστήριξη
Suunnittelemme hankintaa, jonka kohteena on työkalu digitaaliseen fasilitointiin, ryhmäcoachingiin ja koulutusohjelmiin. Käytämme työkalua pääasiassa asiakasprojekteissamme, koulutuksissa ja kehittämishankkeissa.
Työkalua käytetään koulutusmateriaalien jakamiseen, koulutuskutsujen lähettämiseen ja vuorovaikutuksen tueksi verkossa koulutusjaksojen välillä. Työkalua voidaan käyttää myös erilaisissa virtuaalityöpajoissa, projekteissa ja seminaareissa.
Meille tärkeää on se, että työkalu on lähes alustariippumaton, eli se toimisi selaimessa sekä mobiilisti että työpöydällä. Myös työkalun helppokäyttöisyys on tärkeää, koska käytämme paljon ulkopuolisia valmentajia, joilla ei ole aikaa perehtyä monimutkaisiin järjestelmiin. Myös asiakkaan kirjautumisen ja alustalle pääsyn pitää olla mahdollisimman helppoa.
Koulutuksissa, seminaareissa ja fasilitoinnissa tarvitaan usein reaaliaikaista äänestysominaisuutta, jota mekin arvostamme työkalussa. Tärkeää olisi, että työkalusta löytyisi modulaarinen rakenne, jota voi muokata erilaisten ryhmien tarpeeseen. Työkalussa on oltava ominaisuus, jolla aiemman koulutuksen tai hankkeen työtila voidaan kopioida seuraavaa koulutusta tai hanketta varten. Työkalun käytön opettamisen ja sen uusien ominaisuuksien käyttöönoton tulee olla mahdollisimman helppoa.
Työkalussa pitäisi olla erilaisia muistutustoimintoja, mieluiten asiakkaan ja työtilan ylläpitäjän sähköposteihin. Työkalussa on oltava koulutus- ja kehittämistoiminnalle tarkoituksenmukaiset raportointiominaisuudet. HAUS:lla tulee olla myös mahdollisuus tarjota työkalua omille asiakkailleen osana palvelutarjoamaansa.
Sopimuskauden alussa käytön arvioidaan olevan noin 3 000 uniikkia käyttäjää. Määräaikaisen sopimuskauden lopussa neljän (4) vuoden kuluttua työkalun käyttäjiä on arviolta enintään noin 6 000 henkeä. Käyttäjämäärät ovat sitoumuksettomia arvioita.
HAUS on Suomen valtion omistama osakeyhtiö, jonka omistajaohjausta käyttää valtiovarainministeriö. Toimintaamme säätelee laki (laki Haus kehittämiskeskus Oy -nimisestä osakeyhtiöstä (944/2009)).
Haluamme rakentaa hyvinvoivaa ja menestyvää Suomea. Solmimalla vahvoja kumppanuuksia valtion eri toimijoiden kanssa autamme asiakkaitamme onnistumaan tehtävässään. Parannamme yhdessä osaamista ja kykyä toimia sekä ratkaista tulevaisuuden haasteita.
Tarjoamme valtion yhteisiin osaamisiin perustuvia koulutuksia, valmennuksia ja konsultaatiota. Tuemme koulutustarjonnallamme valtionhallinnon johtamisen ja virkamiesten ammatillisen osaamisen kehittämistä eri substanssialueilla ja näin autamme valtion ammattilaisia kehittymään ja menestymään paremmin työtehtävissään.
HAUS Collegemme järjestää ammatti- ja erikoisammattitutkintoja opetus- ja kulttuuriministeriön rahoittamana oppisopimuskoulutuksena. Osallistumalla HAUS:n kansainvälisiin koulutuksiin ja hallinnon kehittämishankkeisiin valtion työntekijöillä on mahdollisuus kasvattaa myös kansainvälistä osaamistaan. Tällaisia ovat esimerkiksi Euroopan unionin Twinning-hankkeet.
Tämä ilmoitus on ennakkotietoilmoitus. Tällä ilmoituksella ei pyydetä tarjouksia. Ennakkotietoilmoitukseen liittyy kutsu tekniseen vuoropuheluun, jolloin hankinnasta kiinnostuneilla tarjoajilla on mahdollisuus käydä hankintaa koskevaa vuoropuhelua hankintayksikön kanssa. Teknisen vuoropuhelun tarkoituksena on käydä yleisellä tasolla vuoropuhelua tarjouspyyntöasiakirjoista. Ennakkotietoilmoitukseen vastaaminen tai vastaamatta jättäminen ei estä mahdolliseen tarjouskilpailuun osallistumista. Ennakkotietoilmoitus ei velvoita hankintayksikköä toteuttamaan varsinaista tarjouskilpailua. Tekniseen vuoropuheluun osallistuneille ei makseta korvausta tekniseen vuoropuheluun osallistumisesta.
Alustavan suunnitelman mukaan hankintayksikkö tulee tarjoamaan mahdollisuuden tarjouspyynnön luonnosmateriaalin kirjalliseen kommentointiin sähköpostin välityksellä. Alustavan suunnitelman mukaan tekninen vuoropuhelu järjestetään loka—marraskuun 2020 aikana. Hankinnasta kiinnostuneita tarjoajia pyydetään ilmoittamaan kiinnostuksensa osallistua tekniseen vuoropuheluun 28.10.2020 klo 16.00 mennessä. Vuoropuhelun järjestämistä varten tarjoajan tulee lähettää yhteyshenkilön nimi ja yhteystiedot (sähköposti ja puhelinnumero) osoitteeseen kilpailutus@hansel.fi otsikolla "Tekninen vuoropuhelu: HAUS Yhteistyöalusta 97/31/2020".
Kaikki tässä ennakkotietoilmoituksessa esitetyt tiedot ovat alustavia ja suuntaa antavia ennakkotietoja. Ennakkotietoilmoitus ei sido minkäänlaiseen ratkaisuun. Hansel Oy toimii hankinnassa konsultoivassa roolissa.